**BeFair**

**Проект:** Докосни световните забележителности

**Организация:** Националното читалище на слепите „Луи Брайл 1928”

**Населено място:** гр. София

**Цел на проекта:** Изработване на триизмерни проекти на световни забележителности, които ще бъдат подарени на специалните училища и ресурсните центрове в страната.

**Проект:** Разбирам те и те подкрепям

**Организация:** Сдружение “Шанс и закрила”

**Населено място:** гр. Хасково

**Цел на проекта:** Усвояване и практикуване на социални и емоционални компетенции от деца и подрастващи от уязвими общности, предимно роми.

**Проект:** Филмите – прозорец към един по-достъпен свят

**Организация:** Сдружение „Арсов Саунд“

**Населено място:** гр. София

**Цел на проекта:** Адаптиране на два късометражни български игрални филма към нуждите на хората с увредено зрение, интелектуални затруднения и напреднала възраст. Филмите ще се прожектират и разпространяват безплатно.

**Проект:** Да чуем младите - важен за родители и учители!

**Организация:** СНЦ “Асоциация Родители”

**Населено място:** гр. София

**Цел на проекта:** Реализиране на серия от медийни участия на млади хора в специализирана рубрика с “Дарик радио”, за да се чуе гласът им - какво искат да кажат за света на възрастните, какви са рисковете около тях и от какво имат нужда, за да се чувстват защитени и овластени да взимат решения за живота си.

**Проект:** Многообразие и равенство в “Чудната градина”

**Организация:** Фондация „Св. Николай Чудотворец“

**Населено място:** гр. Добрич

**Цел на проекта:** Провеждане на интерактивни обучителни сесии на открито, работилници и събития, в които участници ще бъдат деца от 4 до 11 години.

**Проект:** Изиграй ми приказка

**Организация:** Фондация “Арт Бюро”

**Населено място:** гр. София

**Цел на проекта:** Създаване на театрални версии на жестов език на 6 произведения, част от учебната програма по литература за за 5. и 6. клас в Специалното училище за ученици с увреден слух “проф. Дечо Денев” в София’.

**Проект:** „Анонимните“ деца имат права

**Организация:** Сдружение "Национална асоциация за приемна грижа“

**Населено място:** гр. София

**Цел на проекта:**  Подпомагане на деца и младежи в приемна грижа да са проактивни в комуникирането на техните права и включването им във вземането на решения за техния живот.

**Проект:** Включени в различието, изграждаме мостове

**Организация:** Сдружение за споделено учене “ЕЛА”

**Населено място:** гр. София

**Цел на проекта:** Проектът ще е в подкрепа на приобщаващото образование и по-специално на възрастните, които работят с децата със специални образователни потребности.

**BeActive**

**Проект:** С LIDL граници няма

**Организация:** Сдружение “Млад планинар“

**Населено място:** гр. Петрич

**Цел на проекта:** Създаването на обучителна среда, в която младежи ще изграждат природозащитни ценности и ще учат как да се справят с предизвикателствата на планинската среда.

**Проект:** Здраве, активност, движение, за хората над 65 – приключение

**Организация:** Народно читалище “Дружба 1898”

**Населено място:** с. Дуранкулак

**Цел на проекта:** Подобряване на жизнения тонус и създаване на нови социални контакти за хората от Дуранкулак чрез организирането на 4 различни дейности.

**Проект:** Моите права – моята свобода

**Организация:** Фондация за развитие на правото на ЕС в България

**Населено място:** гр. София

**Цел на проекта:** Провеждането на обучения с участието на 20 паралелки от ученици 11. и 12. клас на територията на Столична община и провеждане на симулиран съдебен процес с поне 2 отбора.

**Проект:** Бъди активен – бъди здрав!

**Организация:** Сдружение УН към ОУ „Христо Ботев"

**Населено място:** гр. Бургас

**Цел на проекта:** Организирането на дейности, обхващащи голямата част от ежедневието на децата – активност сутрин, през междучасията, през уикендите и спортуване заедно с родителите.

**Проект:** Приобщаващ спорт

**Организация:** Сдружение „Закрила – Ловеч“

**Населено място:** гр. Ловеч

**Цел на проекта:** Създаването на възможности за организиран спорт за хора с интелектуални затруднения, което включва и подготвителни спортни тренировки и организиране на Приобщаваща олимпиада.

**BeLocal**

**Проект:** Мултикултурен диалог чрез изкуство

**Организация:** Народно читалище ”Любен Каравелов 1897”

**Населено място:** с. Куртово Конаре

Цел на проекта: Проектът е свързан с приобщаването на повече от 40 чужденци от 10 националности, които живеят в селото.

**Проект:** Изкуство НА ЗЕЛЕНО

**Организация:** Сдружение “Творчески колектив НА УЛИЦАТА”

**Населено място:** гр. Стара Загора

**Цел на проекта:** Надграждането на тематичния фестивал за изкуство, спорт и урбанизъм – „На зелено“ в старозагорския парк “Бедечка”.

**Проект:** Фантастичната зала

**Организация:** Народно читалище"Васил Левски 1928"

**Населено място:** гр. София

**Цел на проекта:** Да превърне концертната зала на читалището в истинско културно средище за култура, изкуство и решаване на проблемите на местната общност посредством форум "Гражданска седянка".

**Проект:** Tasty Rural Trakia

**Организация:** Фондация “ЛокалФууд.бг”

**Населено място:** гр. Пловдив

**Цел на проекта:** Разработването на иновативен и вълнуващ прочит на уникалната местна гастрономическа идентичност. Проектът е свързващ мост към развиващата се Генерация Z и света на модерните технологии.

**Проект:** Синеморски смокинови истории

**Организация:**  Народно читалище “Синева”

**Населено място:** с. Синеморец

**Цел на проекта:** Създаване на уникално културно преживяване в село Синеморец. За създаването на творчески и кулинарни работилници, лятно кино, беседи и музикално представление

**Проект:** Покажи ми бабо, разкажи ми дядо

**Организация:** Народно читалище "Искра - 1929"

**Населено място:** с. Крушаре

**Цел на проекта:** Разкриване на тайнството на фолклора ни на достъпен за съвременното поколение език.

**BeGreen**

**Проект:** Калимок - виждам те!

**Организация:** СНЦ “Сдружение за развитие на туризма в региона на Тутракан”

**Населено място:** гр. Тутракан

**Цел на проекта:** Изграждане на видеонаблюдение на ключови места в Калимок-Бръшлен. Ще бъдат монтирани и екрани за постоянно наблюдение в две училища и в единствения по рода си Етнографски музей "Дунавски риболов и лодкостроене" в Тутракан.

**Проект:** Зелено читалище

**Организация:** Народно читалище „Любен Каравелов 1940“

**Населено място:** гр. Бургас

**Цел на проекта:** Създаване и обгрижване на 64 кв. м зелено пространство пред читалището и за организирането на образователни, практически и популяризиращи дейности.

**Проект:** Зелени приказки

**Организация:** Сдружение "Международен литературен фестивал ВАРНА ЛИТ"

**Населено място:** гр. Варна

**Цел на проекта:** Да провокира творческия потенциал на учениците от 1 до 7 клас в 25 училища в община Варна с атрактивен литературен конкурс за авторска приказка с нестандартен главен герой - отпадък.

**Проект:** Възстановяване на местообитания на видове с природозащитен статус в защитени зони в землищата на село Райново и село Голямо Асеново, община Димитровград.

**Организация:** Народно читалище "Марица - 2008"

**Населено място:** с. Райново

**Цел на проекта:** Опазване на двете известни находища на българския ендемит Маноловска гърлица, който е критично застрашен вид.

**Проект:** Зелени алтернативи за Берковица

**Организация:** Сдружение „Обществен съвет по образование - Алтернативна Монтана“

**Населено място:** гр. Монтана

**Цел на проекта:** Да промени нагласите на местните семейства по отношение отговорното потребление на природните ресурси в бита, както и към грижата за околната среда.

**Проект:** EcoHunt- мобилно приложение за почистване на околната среда чрез игра

**Организация:** Сдружение ЕКОХЪНТ

**Населено място:** с. Садовец

**Цел на проекта:** Създаване на мобилно приложение за почистване на околната среда чрез игра.

**Проект:** Непознатият рай

**Организация:** Сдружение "Обществен център за околна среда и устойчиво развитие"

**Населено място:** гр. Варна

**Цел на проекта:** Създаването на 5 късометражни филма и 5 репортажа за защитени зони, режимите им на опазване и възможностите, които предоставят на местните хора.

**BeVocal**

**Проект:** Големите дарители на Велинград

**Медия:** Вестник "Темпо" ЕООД - ВЕЛИНГРАД

**Населено място:** гр. Велинград

**Цел на проекта:** Ще създаде поредица от материали за съграждани, чиито дарения са допринесли за развитието и позитивната промяна на града.

**Проект:** Запомнете Пловдив - 2024

**Медия:** Пловдивска телевизия "Тракия" - САТ ТВ ООД

**Населено място:** гр. Пловдив

**Цел на проекта:** 10 предавания, в които с помощта на зрителите на живо събират спомени за града и за начина на живот в миналото.

**Проект:** Новините на детски език

**Медия:** Вижте.бг - Новините на детски език

**Населено място:** гр. София

**Цел на проекта:** Създаване на 16 статии, както и техен аудиовариант, който да се излъчи по БНР и подкаст в платформите, поддържани от националното радио.

**Проект:** Паметта на храната

**Медия:** Нула32 ООД, списание - Пловдив

**Населено място:** гр. Пловдив

**Цел на проекта:** Създаване на нова онлайн рубрика, която ще разказва за многообразното вкусово и етническо богатство на Пловдив.

**Проект:** Гладни за игра, гладни за бъдеще

**Журналист:** Петър Георгиев

**Населено място:** гр. София

**Цел на проекта:** Документалният аудио проект "Гладни за игра, гладни за бъдеще" ще проследи пътя на едно дете до професионалния спорт, финансовата тежест върху семейството му и ролята на качественото образование като най-добрия път за живот след футбола.

**Проект:** Разкази отвъд етикетите

**Журналист:** Кристиян Юлзари

**Населено място:** гр. София

**Цел на проекта:** Продуцирането и публикуването четири мултимедийни материала (текст, снимки, видео и аудио) на социално значими теми.

**Проект:** Разговори за образованието на специалните деца

**Журналист:** Надежда Цекулова

**Населено място:** гр. София

**Цел на проекта:** Създаване на поредица от интервюта с международни експерти в сферата на приобщаващото и неформалното образование.

**Младежки проекти**

**Проект:** “Филамент за 3D принтер“

**Населено място:** Карнобат

**Цел на проекта:** Създаване на филамент - нишка от отпадъчни материали, за 3D принтера в училище.

**Проект:** “Първото 'zero waste' училище на България”

**Населено място:** Русе

**Цел на проекта:** Поставяне на кошчета за разделно събиране на територията на тяхната гимназия и изграждане на първия споделен компостер на територията на Община Русе.

**Проект:** “Обичам киното и аз участвам, за да се науча!”

**Населено място:** Чепеларе

**Цел на проекта:** Реализиране на 8 кратки видеа - документални филмчета и интервюта.